A németek fele szerint Merkel nem tudja kezelni a menekültválságot | Mandiner
Az ARD országos köztelevízió felmérése szerint a németek 52 százaléka úgy látja, hogy Angela Merkel kormánya nem tudja kezelni a menekültügyi helyzetet, és csak 46 százalék vélekedik úgy, hogy képes erre. A menekültügy mellett a nyugdíjrendszer a másik meghatározó téma a nyilvánosságban, és a németek többsége ebben az ügyben sem bízik a kormányban. Több mint kétharmaduk, 67 százalék szerint a berlini vezetés nem tudja megakadályozni az időskori elszegényedést, és csupán 28 százalék szerint képes erre. Az ARD Deutschlandtrend című kutatássorozatának új adatfelvétele szerint a CDU/CSU országos választói támogatottsága 33 százalékos, ez 1 százalékpontos csökkenés április elejéhez képest, és a legrosszabb érték 2011 óta.
Túl megértő a kormány a török elnökkel
A ZDF országos köztelevízió Politbarometer című felméréssorozatának új adatai szerint a németek 80 százaléka úgy véli, a kormány túlságosan megértő Recep Tayyip Erdoğan török elnökkel, hogy ne veszélyeztesse a menekültügyben Törökországgal kezdett együttműködést. Mindössze 14 százalék látja ezt másként. Ugyancsak 80 százalék úgy véli, hogy Törökország nem megbízható partner a menekültválságban.
A németek többsége a török államfőt sértegető versével botrányt kavaró ZDF-es műsorvezető, Jan Böhmermann ügyében is elégedetlen a kancellárral. Angela Merkel a németek 62 százaléka szerint nem járt el helyesen, amikor kormánya nevében felhatalmazást adott az igazságszolgáltatásnak arra, hogy a török államfő kérésére „felségsértési” eljárást indítson Jan Böhmermann ellen.
A ZDF mérése szerint is esett a CDU/CSU támogatottsága
MTI Nagymértékben gyengült Angela Merkel támogatottsága
| külföld | belföld | EU | Törökország | Angela Merkel | CDU | CDU/CSU | közvélemény-kutatás | migráció | menekült | menekültügy | Recep Tayyip Erdoğan | Jan Böhmermann
Senye Péter 2016. április 22. 17:54
Merkel 'wir schaffen das' (megoldjuk) kijelentése kezd emlékeztetni a spanyol köztársaságiak ¡No pasarán! (nem törnek át) jelszavára. Remélem, nem hasonló eredménnyel.
Forsz 2016. április 22. 19:05
A másik felének pedig sejtései vannak erről.
Csigorin 2016. április 23. 7:26
A masik fele mar torok